VIDEO A venit prima barză în Mureș. Imagini inedite cu pasărea care își reface cuibul
Prima barză observată în această primăvară a sosit în satul Dumbrăvioara (Mureș), potrivit asociației Milvus, care a difuzat imaginile surprinse de o cameră web montată chiar pe cuibul păsării.
"Abia am pornit camera web montată la unul dintre cuiburile din Dumbrăvioara și a apărut și prima barză. Mulțumim iubitorilor de berze care ne urmăresc, întrucât am aflat de la ei această veste îmbucurătoare", au scris membrii asociației pe contul social.
Asociația Milvus a publicat imagini video cu barza care a început să își repare cuibul.
În fiecare primăvară, berzele albe revin în România din Africa. Berzele, păsări protejate prin lege, depun în România ouă și pleacă la finalul toamnei.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank